=== Cross-over ===
En meget generende type forvrængning opstår ved klasse B [[effektforstærker]]e, hvor udgangstrinnet ikke er opbygget korrekt, og i stedet for en jævnt tiltagende ulinearitet ved stigende styrke af signalet har en diskontinuitet omkring nul. I værste fald vil de svageste signaler ikke blive transmitteret, mens en mildere form for cross-over forvrængning udviser faldende forstærkning af et signal nær nul. Det medfører at <math>a_1</math> bliver en funktion af signalets øjebliksværdi og det komplicerer ovenstående fremstilling. Den resulterende forvrængning er kraftigst ved svag signalstyrke og er meget trættende at lytte til. Problemet var mest udbredt i ældre effektforstærkere med bipolære transistorer, men var også kendt ved de tidligere forstærkere med radiorør, idet man gik væk fra et enkelt radiorør i klasse A og over til to radiorør i klasse B for at opnå højere udgangseffekt. Cross-over forvrængning var også et problem i den analoge båndoptager, hvor magnetiseringen af båndets jernoxydpartikler ikke var lineær, og det problem blev søgt løst ved at indføre en [[Højfrekvens (radiofrekvens)|højfrekvens]] ''bias''. 
          
=== Bipolær transistor ===
For en [[bipolar transistor|bipolær transistor]] kan kollektorens strøm som funktion af spændingsforskellen over basis-emitter med god tilnærmelse beskrives ved følgende eksponentielle relation hvor <math>I_C</math> og <math>U_{BE}</math> angiver arbejdspunktet mens <math>i_C</math> og <math>u_{BE}</math> angiver afvigelsen fra arbejdspunktet (første led er derved udgangssignalet og andet led er indgangssignalet). <math>U_T</math> er temperaturspændingen på cirka 25 mV (se [[transkonduktans]]). Eksponentialfunktionen kan deles i to hvor første led repræsenterer arbejdspunktet og andet led afvigelsen fra arbejdspunktet (signalet).
Samfund Datalogi Kommunikation Journalistik Kultur Humaniora Matematik